b'\n_START_ARTICLE_\nWilliam Gibson\n_START_SECTION_\nBiografia\n_START_PARAGRAPH_\nGibson va n\xc3\xa9ixer a Conway, Carolina del Sud (EUA). El 1968 es va traslladar al Canad\xc3\xa0, i el 1972 va establir-se a Vancouver, on va comen\xc3\xa7ar a escriure ci\xc3\xa8ncia-ficci\xc3\xb3 i on ha passat tota la vida adulta. Els seus primers treballs s\xc3\xb3n generalment hist\xc3\xb2ries futuristes sobre les influ\xc3\xa8ncies de la cibern\xc3\xa8tica i del ciberespai (realitat simulada per ordinador) a la ra\xc3\xa7a humana que viuria en un futur imminent. Els seus treballs dels anys 80 tenen, especialment, un sentiment fosc i trist. La seva primera novel\xc2\xb7la, Neurom\xc3\xa0ntic, va guanyar tres premis (Nebula, Hugo, i el Philip K. Dick Memorial Award)._NEWLINE_M\xc3\xa9s recentment, Gibson s\'ha comen\xc3\xa7at a apartar de les distopies fict\xc3\xadcies que el van fer fam\xc3\xb3s, cap a un estil m\xc3\xa9s realista, esquivant els seus salts dins la trama a favor de m\xc3\xa9s continu\xc3\xaftat narrativa. La novel\xc2\xb7la "Pattern Recognition" el va portar a entrar a les llistes de m\xc3\xa9s venuts per primer cop. Tot i aix\xc3\xb2, encara hi ha un \xc3\xa8mfasi en el canvi tecnol\xc3\xb2gic, particularment en les seves conseq\xc3\xbc\xc3\xa8ncies m\xc3\xa9s fosques i socialment menys previsibles._NEWLINE_A part dels seus treballs en paper, tamb\xc3\xa9 ha escrit un poema electr\xc3\xb2nic anomenat "Agrippa (A Book of the Dead)" el 1992, i va flirtejar amb els blogs entre Gener i Setembre de 2003. Gibson va tornar als weblogs a l\'Octubre de 2004. Tamb\xc3\xa9 va escriure un tractament del gui\xc3\xb3 d\'Alien 3, del qual alguns elements van arribar a la pel\xc2\xb7l\xc3\xadcula final._NEWLINE_Dues de les seves hist\xc3\xb2ries curtes han arribat a transformar-se en pel\xc2\xb7l\xc3\xadcules: "Jhonny Mnemonic" el 1995, amb Keanu Reeves, i "New Rose Hotel" el 1998, amb Christopher Walken, Willem Dafoe, i Asia Argento. Gibson, juntament amb el seu amic Tom Maddox, va escriure els episodis d\'Expedient-X "Kill Switch" i "First Person Shooter" i va fer una petita aparici\xc3\xb3 en el darrer. Tamb\xc3\xa9 va en fer una a la mini serie Wild Palms, que estava fortament influ\xc3\xafada per la feina de Gibson i d\'altres escriptors ciberpunk._NEWLINE_Tot i aix\xc3\xb2, ell mai ha tingut cap relaci\xc3\xb3 especial amb els ordinadors.'